《登南岳祝融峰》
清代·唐仲冕

炎精贯注出苍冥，颅骨嶙峋表赤灵。青玉坛边横半壁，朱陵台上辟重扃。

腾腾光焰争鹑火，冉冉烟霞落洞庭。独拄穹颠暗搔首，晚风聊与酹湘醽。

作者简介：（1753—1827）清湖南善化人，字六枳，号陶山。乾隆五十八年进士，官江苏荆溪等县知县。道光间累官陕西布政使。所至建书院，修水渠。知吴县时曾访得唐寅墓。有《岱览》、《陶山集》等。